Fianakaviambem-piteny nizerô-kôngôley

Ny fiteny nizerô-kôngôley na fiteny nizer-kôngô dia vondrom-pianakaviam-piteny afrikana maro mpiteny indrindra sady miparitaka amim-beleran-tany midadasika indrindra. Ny ankamaroan' ny fiteny afrikana dia ao amin' io fianakaviam-piteny io, izay ahitana fiteny miisa 1.525, izany hoe 21 % amin' ny isan' ny fiteny maneran-tany, ka izy no mitana ny laharana voalohany raha ny isan' ny fiteny ao aminy no heverina. Olona miisa 459 tapitrisa any ho any no miteny nizerô-kôngôley, izany hoe ny 7 % amin' ny mponina maneran-tany, ka ny antsasaky ny isan' ireo fiteny ireo dia tenenin' ny olona miisa tsy latsaky ny 29 000 isaky ny fiteny avy. Miavaka ny fiteny nizerô-kôngôley amin' ny fisian' ny kilasin' anarana. Anisan' ny fiteny nizerô-kôngôley, ohatra, ny fiteny iôroba sy ny fiteny igbô sy ny fiteny oôlôfo (na vôlôfo) ary ny fiteny soahily.

Mizara fianakaviam-piteny 15 ny vondrom-pianakaviam-piteny nizerô-kôngôley, dia  

 ny fianakaviam-piteny katla.
 ny fianakaviam-piteny rasada.
 ny fianakaviam-piteny ijoida
 ny fianakaviam-piteny dôgôna.
 ny fianakaviam-piteny mande, ka anisan' izany ny fiteny bambara, ny fiteny diola, ny fiteny malinke, ny fiteny soso, ny fiteny mende,  ny fiteny kpele, ny fiteny sôninke ary ny fiteny dana.
 ny fianakaviam-piteny lafofa.
 ny fianakaviam-piteny talody-heibàna.
 ny fianakaviam-piteny atlantika, anisan' izany ny fiteny folany.
 ny fianakaviam-piteny kro.
 ny fianakaviam-piteny senofô, ka anisan' izany ny fiteny sebaara, ny fiteny mamara ary ny fiteny sopiire.
 ny fianakaviam-piteny gora, anisany ny fiteny more.
 ny fianakaviam-piteny adamaoa-obangiana, anisany ny fiteny momoie.
 ny fianakaviam-piteny koa, anisany ny fiteny akàna, ny fiteny eoe, ny fiteny baole, ny fiteny fongbe, ny fiteny ga ary ny fiteny agny.
 ny fianakaviam-piteny vôltaika-nizeriana, anisany ny fiteny iôroba, ny fiteny edo, ny fiteny igbô, ny fiteny nope ary ny fiteny idoma.
 ny fianakaviam-piteny benoe-kôngôley.

Marihina fa mbola azo avondrona anaty vondrom-piteny atao hoe fiteny atlantika-kôngôley ny fianakaviam-piteny lafofa, talody-heibàna, atlantika, kro, senofo, gora, adamaoa-obangiana, koà, vôltaika-nizeriana ary benoe-kôngôley. Azo avondrona ao amin' ny atao hoe fiteny vôltaika-kôngôley koa ny fianakaviam-piteny kro, senofo, gora, adamaoa-obangiana, koà, vôltaika-nizeriana ary benoe-kôngôley. 

 Jereo koa 
Fianakaviam-piteny ao Afrika:
 Fianakaviam-piteny nilô-sahariana
 Fianakaviam-piteny afrô-aziatika
Fianakaviam-piteny nizerô-kôngôley
 Vondrom-piteny koizàna
 Fianakaviam-piteny aostrôneziana
Fianakaviam-piteny lehibe
 Fianakaviam-piteny afrô-aziatika
 Fianakaviam-piteny nizerô-kôngôley
 Fianakaviam-piteny nilô-sahariana
 Fianakaviam-piteny indô-eorôpeana

 Fianakaviam-piteny altaika

 Fianakaviam-piteny oraliana
 Fianakaviam-piteny dravidiana
 Fianakaviam-piteny sinô-tibetana
 Fianakaviam-piteny aostrôaziatika
 Fianakaviam-piteny aostrôneziana
 Fianakaviam-piteny hmông-miena
 Fianakaviam-piteny tay-kaday
 Fianakaviam-piteny japônika
 Fianakaviam-piteny na-dene
 Fianakaviam-piteny eskimô-aleota
Vondrom-pianakaviam-piteny
 Vondrom-piteny kôisàna;
 Vondrom-piteny kaokaziana
 Vondrom-piteny paleô-siberiana;
 Vondrom-piteny papoa;
 Vondrom-piteny amerindiana;
 Vondrom-pitenin'ny tompontanin'i Aostralia;
 Vondrom-piteny any Andamàna.
Hafa

 Fiteny aty Afrika